Hudsygdommen Rosacea er kendetegnet ved at skabe rødme og karsprængninger i huden. Rosacea er en kronisk sygdom, som er en tilstand med rødme, karsprængninger og i nogen tilfælde svie samt knopper i ansigtet. Rosacea ses ofte på næse, kinder og hage.
Årsagen til, hvorfor nogle får Rosacea, er ukendt. Det menes at kunne være miljøbelastning eller arveligt. Man vurderer, at mellem 3-5% af Danmarks befolkning udvikler sygdommen, og den opstår som regel i alderen 30-50 år.
Behandling af Rosacea med antibiotika
Rosacea behandles normalt med antibiotika i form af tabletter eller creme. Denne behandling er som regel meget effektiv. Knopperne forsvinder oftest ved en meget lav mængde antibiotika, hvilket gør, at du bedre kan tåle en langvarig kur.
Efter et behandlingsforløb med antibiotika, kan du med stor fordel få foretaget en laserbehandling, som går ind og lukker karsprængningerne og fjerner rødmen i huden. Huden vil blive mere ensartet i hudtonen.
Da Rosacea er en kronisk sygdom, kan den ikke kureres. Vi kan dog muligvis reducere de gener, som du har af sygdommen. Det er karsprængninger og de synlige blodkar, der kan fjernes. Vi kan reducere rødmen gennem laserbehandling. Vi kan ikke kurere og fjerne selve sygdommen.